Ogledalo građanina Pokornog
Ogledalo građanina Pokornog je bila jugoslovenska humoristička TV serija nastala u produkciji RTV Beograd i emitovana na programu mreže JRT u proleće 1964. godine. Režirao ju je Radivoje Lola Đukić, koji je napisao i scenario. Sastojala se od 10 epizoda od po 55 minuta. Naslovni protagonist, koga je glumio Mija Aleksić, je bio Cule Pokorni, prostodušni ekonomist u jednom preduzeću čiji se idealizam i pokušaji da napravi bolje društvo sudarali sa sebičnošću i proračunatošću njegovih kolega i članova porodice. Serija, u kojoj je uz Aleksića nastupao i Miodrag Petrović Čkalja, tada na vrhuncu popularnosti, stekla je izuzetnu gledanost te su se zbog nje "praznile ulice bivše Jugoslavije".  S obzirom da RTV Beograd tada nije koristila magnetoskope, serija se prikazivala uživo, te nijedna epizoda nije sačuvana. Umesto toga je Đukić iste godine snimio skraćenu verziju u obliku celovečernjeg igranog filma pod naslovom Na mesto, građanine Pokorni!.

Izvori

Vanjske veze

Jugoslavenske TV-serije
Authority control 2